Seun (4) val na sy doodRescue Care het die foto van die toneel op Twitter gelaai. Robert Mckenzie, woordvoerder van die provinsiale nooddienste, het gesê die voorval het Donderdagoggend kort voor 09:00 by ŉ woonstelblok op die hoek van St. Andrewsstraat en Diakoniaweg naby Albertpark plaasgevind. Mckenzie het gesê paramedici het die seuntjie probeer bybring maar is hy op die toneel dood verklaar. Volgens Rescue Care het die seuntjie agt verdiepings ver geval. Dit is nog nie duidelik of die seun deur ‘n venster of van ‘n balkon af geval het nie. Die polisie ondersoek die voorval.